***Sociālo jautājumu komitejas atzinuma***

***PROJEKTS***

**LĒMUMS**

Daugavpilī

2024.gada \_\_\_\_.maijā Nr.**\_\_\_\_**

**Par līdzfinansējuma piešķiršanu biedrībai “Latvijas Sarkanais Krusts” Daugavpils pilsētas komitejai no pamatbudžeta apakšprogrammas**

**„Sabiedrisko organizāciju atbalsta fonds”**

Pamatojoties uz Pašvaldību likuma 10.panta pirmās daļas 21.punktu, Daugavpils valstspilsētas pašvaldības domes 2024.gada 20.februāra saistošajiem noteikumiem Nr.13 „Par Daugavpils valstspilsētas pašvaldības 2024.gada budžetu”, Daugavpils valstspilsētas pašvaldības domes 2016.gada 28.janvāra noteikumu Nr.1 “Sabiedrisko organizāciju atbalsta fonda noteikumi”, kas apstiprināti ar Domes 2016.gada 28.janvāra lēmumu Nr.20 “Par noteikumu apstiprināšanu”, 11., 24., un 26.punktu, ņemot vērā biedrības “Latvijas Sarkanais Krusts” Daugavpils pilsētas komitejas 14.05.2024. pieteikumu, Daugavpils valstspilsētas pašvaldības domes Sociālo jautājumu komitejas 2024.gada \_\_\_.maija sēdes atzinumu, Daugavpils valstspilsētas pašvaldības domes Finanšu komitejas 2024.gada \_\_.maija sēdes atzinumu, **Daugavpils valstspilsētas pašvaldības dome nolemj:**

1. Piešķirt no Daugavpils valstspilsētas pašvaldības pamatbudžeta apakšprogrammas „Sabiedrisko organizāciju atbalsta fonds” līdzfinansējumu biedrībai “Latvijas Sarkanais Krusts” Daugavpils pilsētas komitejai (reģ. Nr. 40008002279, reģ. kods 90000399217) (turpmāk – Biedrība) **EUR 577,50** apmērā ( pieci simti septiņdesmit septiņi *euro, 50* centi*)* pieredzes apmaiņas braucienam, aktīvākajiem Biedrības brīvprātīgajiem uz Latvijas Sarkanā Krusta Jaunatnes biroju, 2024.gada jūnijā.

2. Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizētajai grāmatvedībai līdzfinansējumu pārskaitīt biedrībai.

Daugavpils valstspilsētas pašvaldības domes priekšsēdētājs A.Elksniņš